Веће градске општине Вождовац, на основу чл. 95. **Закона о запосленима у аутономним покрајинама и јединицама локалне самоуправе** ("Сл. гласник РС", бр. 21/2016, 113/17 и 113/17 – др.закон), чл. 56. **Закона о локалној самоуправи** ( „Сл. гласник РС“, бр. 129/2007, 83/2014- др.закон, 101/2016 – др.закон и 47/2018), чл. 11-27. **Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе** („Сл. гласник РС“, бр. 95/2016), у складу са **Правилником о организацији и систематизацији радних места у Управи градске општине Вождовац** (I-бр. 110-2/2017 од 19.05.2017. године, I-бр.110-9/2017 од 20.10.2017. године, I-бр.110-3/2018 од 02.03.2018. године и I-бр.110-4/2018 од 29.03.2018. године) и надлежностима из чл. 58. став 1. тачка 8. **Статута градске општине Вождовац** („Сл. лист града Београда“ бр. 36/10-пречишћен текст, 41/2013 и 55/2016), на седници одржаној дана 27.09.2018. године, оглашава

**ЈАВНИ КОНКУРС**

**ЗА ПОПУЊАВАЊЕ ПОЛОЖАЈА**

 **НАЧЕЛНИКА УПРАВЕ ГРАДСКЕ ОПШТИНЕ ВОЖДОВАЦ**

**I** Орган у коме се положај попуњава: Управа градске општине Вождовац.

**II** Положај који се попуњава: Начелник Управе градске општине Вождовац –положај у I групи.

**III** Опис посла и услови рада за положај начелника Управе који се попуњава, предвиђени су Правилником о организацији и систематизацији радних места у Управи градске општине Вождовац, и то:

Опис посла: Руководи и координира радом Управе градске општине; планира, усмерава и надзире рад Управе градске општине; усклађује рад организационих јединица Управе градске општине и обезбеђује њено функционисање као јединственог органа; остварује сарадњу организационих јединица у оквиру Управе градске општине; обавља и друге послове у складу са законом, Статутом градске општине, одлукама Скупштине градске општине, Већa градске општине и Председника градске општине.

 Услови: Стечено високо образовање из научне области правне науке на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет година радног искуства у струци.

**IV** Трајање рада и место рада на положају: Рад на положају начелника Управе градске општине Вождовац траје пет година, а место рада је градска општина Вождовац, ул. Устаничка бр. 53, Београд.

**IV** **Стручна оспособљеност, знања и вештине који се проверавају у изборном поступку:**

 У поступку за избор начелника Управе градске општине Вождовац, Конкурсна комисија врши проверу и оцењивање стручне оспособљености за рад на положају, усменим разговором са учесницима кокурса, провером знања из следећих области: познавање закона из области локалне самоуправе –**Закона о локалној самоуправи** ( „Сл. гласник РС“, бр. 129/2007, 83/2014- др.закон, 101/2016 – др.закон и 47/2018), **Закона о запосленима у аутономним покрајинама и јединицама локалне самоуправе** ("Сл. гласник РС", бр. 21/2016, 113/17 и 113/17 – др.закон), **Закона о општем управном поступку (**"Сл. гласник РС", бр. 18/2016), **Закона о локалним изборима** ("Сл. гласник РС", бр. 129/2007, 34/2010- одлука УС и54/2011).

Вештина комуникације и организационе способности – проверавају се усменим разговором.

Вештине кандидата вреднују се тако што се проверавају аналитичко резоновање и логичко закључивање, вештина комуникације, организационе способности, вештина руковођења, вештина рада на рачунару.

**VI Адреса на коју се подносе пријаве:**

 Пријаве на конкурс, са доказима о испуњености услова из огласа, подносе се Управи градске општине Вождовац - Конкурсној комисији за спровођење јавног конкурса за попуњавање положаја начелника Управе градске општине Вождовац, непосредно преко писарнице Управе градске општине Вождовац, ул. Устаничка бр. 53, Београд 11000 или путем поште, са назнаком: „За јавни конкурс за попуњавање положаја начелника Управе градске општине Вождовац“.

 Све информације које се тичу наведеног јавног конкурса, могу се добити на телефон 011/244-54-80 локал 140. Контакт особа: Марина Милошевић – Руководилац Одељења за општу управу.

**VII Општи услови за запослење:**

 Да је учесник конкурса пунолетан држављанин Републике Србије; да има прописано образовање; да испуњава остале услове одређене законом, другим прописом и актом о систематизацији радних места; да није правоснажно осуђиван на безусловну казну затвора од најмање шест месеци; да учеснику конкурса раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

 **VIII Рок за подношење пријаве на конкурс и садржина пријаве:**

 Рок за подношење пријава са доказима о испуњавању услова конкурса је **15 дана** од дана оглашавања обавештења о јавном конкурсу у дневним новинама „Српски телеграф“.

 Пријава на конкурс садржи име и презиме кандидата, датум и место рођења, адресу становања, број телефона, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс. Пријава на конкурс мора бити својеручно потписана.

**IX Докази који се прилажу уз пријаву на конкурс:**

- уверење о држављанству (не старије од шест месеци);

- извод из матичне књиге рођених;

- диплома којом се потврђује стручна спрема;

- уверење надлежног органа да кандидат није правоснажно осуђиван на безусловну казну затвора од најмање шест месеци;

- исправе којима се доказује радно искуство у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство);

- уверење о положеном државном стручном испиту (лица са положеним правосудним испитом, уместо уверења о положеном државном стручном испиту, достављају уверење о положеном правосудном испиту);

- изјава у којој се странка опредељује да ли ће сама прибавити податке о чињеницама о којима се води службена евиденција или ће то орган учинити уместо ње;

-доказ да учеснику конкурса раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа (само за кандидате који су већ заснивали радни однос у органима аутономне покрајине, јединице локалне самоуправе, градске општине или државном органу).

 Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

**Напомена:**

 Документи о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту.

 Одредбом члана 9. и члана 103. Закона о општем управном поступку („Службени гласник РС“, број 18/2016) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.

Потребно је да кандидат попуни изјаву којом се опредељује за једну од две могућности, да орган прибави податке о којима се води службена евиденција или да ће то кандидат учинити сам.

Наведену изјаву могуће је преузети на Интернет страници Градске општине Вождовац: [www.vozdovac.rs](http://www.vozdovac.rs), у рубрици „Конкурси“.

 Попуњену изјаву је неопходно доставити уз наведене доказе како би орган могао даље да поступа.

**X**

 Кандидати чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном месту, о провери стручних оспособљености, знања и вештина који се вреднују у изборном поступку, биће писмено обавештени, као и путем телефона или е - маил адресе које су навели у пријави, а провера ће бити обављена у просторијама послодавца у Управи градске општине Вождовац, Ул. Устаничка бр. 53, у Београду.

 Пријаве уз које нису достављени сви потребни докази (оригинал или оверена фотокопија), као и неблаговремене, неразумљиве и недопуштене пријаве, биће одбачене закључком.

 Овај конкурс се објављује на Интернет страници Градске општине Вождовац: [www.vozdovac.rs](http://www.vozdovac.rs)., у рубрици „Конкурси“, а обавештење о јавном конкурсу биће објављено у дневним новинама „Српски телеграф“.

 Сви изрази, појмови, именице, прилози и глаголи у овом огласу који су употребљени у мушком роду, односе се без дискриминације и на особе женског пола.

ВЕЋЕ ГРАДСКЕ ОПШТИНЕ ВОЖДОВАЦ

I Број: 111-13/18-2 од 27.09.2018. године

 **ПРЕДСЕДНИК ВЕЋА**

 **Александар Савић**